《满江红·老子生朝萧然坐离骚窟宅》
宋代·黄人杰

老子生朝，萧然坐离骚窟宅。更莫诧、才雄屈宋，诗高刘白。不向莫凰池上住，不逃鹦鹉洲边迹。谩一官、如水过称呼，诸侯客。
平生志，水投石。首已皓，心犹灵。算陆沉雄奋，总非人力。广武成名惟孺子，高阳适意须欢伯。睨醉乡、一笑抚青萍，乾坤窄。

作者简介：人杰，字叔万，生卒年均不详，南城（今属江西）人。宋朝诗人。孝宗乾道二年（一一六六）进士（清雍正《江西通志》卷五○）。有《可轩曲林》一卷（《直斋书录解题》卷二一），已佚。生平事迹亦无考。工词，著有可轩曲林一卷，《文献通考》传于世。